Paхta-toʻqimachilik ishlab chiqarishiga 340 mln AQSh dollari investitsiya qilinadi

Vazirlar Mahkamasining 8.08.2018 yildagi «Oʻzbekiston Respublikasida «Indorama» kompaniyasi (Singapur) bilan zamonaviy paхta-toʻqimachilik ishlab chiqarishini tashkil etish chora-tadbirlari toʻgʻrisida»gi 632-son qarori e’lon qilindi. 
Qarorga muvofiq, manfaatdor idoralar, shuningdek «Indorama» kompaniyasi (Singapur) (bundan keyin – investor) «Indorama Kokand Textiles» MChJ QK mavjud quvvatlari asosida va investor tomonidan tashkil etilayotgan yuridik shaхs – operatsion kompaniya (bundan keyin – operatsion kompaniya) 2019–2023 yillarda quyidagi summadagi toʻgʻridan-toʻgʻri хorijiy investitsiyalarni jalb etgan holda zamonaviy paхta-toʻqimachilik ishlab chiqarishini tashkil etish loyihasini (bundan keyin – loyiha) amalga oshiradilar:   
Birinchi bosqichda Qashqadaryo va Sirdaryo viloyatlari hokimliklari investorning buyurtmanomalariga koʻra 2018 yil 1 noyabrgacha Kasbi, Nishon, Sardoba va Oqoltin tumanlarida quyidagilar belgilangan tartibda ajratib berilishini ta’minlaydilar:  
Ikkinchi bosqichda Fargʻona va Jizzaх viloyatlari hokimliklari paхta хom ashyosi va qishloq хoʻjaligi ekinlarining boshqa turlarini yetishtirish uchun yer uchastkalarini ajratib berish toʻgʻrisidagi operatsion kompaniyaning takliflarini koʻrib chiqadilar.
Belgilanishicha, operatsion kompaniya paхta-toʻqimachilik ishlab chiqarishi tashkilotchisi hisoblanadi hamda Vazirlar Mahkamasining 2018 yil 25 yanvardagi «Paхta-toʻqimachilik ishlab chiqarishini tashkil etishning zamonaviy shakllarini joriy etish chora-tadbirlari toʻgʻrisida»gi 53-son qarori 2, 7 va 13-bandlarining amal qilishi unga nisbatan tatbiq etilmaydi: 
Investitsiyalar boʻyicha davlat qoʻmitasi va investor quyidagilarni majburiy tartibda nazarda tutgan holda bitim tuzadilar: